Az új Electrolux porszívók jobban gyorsulnak, mint a Ferrari | Electrolux Newsroom Hungary
Porszívó vásárlásnál a design és a hatékonyság a két legfontosabb fogyasztói szempont, s ez értelemszerűen meghatározza a termékfejlesztés irányát is. A SuperCycloneTM és a Jetmaxx fejlesztésénél a mérnökök egy minden eddiginél gyorsabb, hatékonyabb rendszer megalkotását tűzték ki célul.
A két porszívó úgy teljesít a lakásban, mint egy versenyautó a jól megépített versenypályán. A szívófej körüli erős légmozgás örvényként szívja be az útjába kerülő porszemeket, melyek optimalizált légcsatornán, akadálymentesen jutnak el a portartályba, illetve a porzsákba.
A fejlesztőmérnökök elkészítettek egy koncepcióterméket, hogy megmérjék, mennyire gyors a levegő-por áramlás a porszívóban. A beépített sebességmérő kimutatta, hogy a porszemcsék 0,009 másodperc alatt gyorsulnak fel 100 km/h-ra, sőt, 180 km/h sebességet is elérnek. Így a beszívott porszemcsék valóban rekord gyorsasággal, mindössze 0,06 másodperc alatt kerülnek a padlóról a porzsákba.
A szupergyors és hatékony takarítást elősegítő rendszer végül két porszívócsaládban is elérhető lett, hogy a porzsákos (Jetmaxx) és porzsák nélküli (SuperCycloneTM) modelleket kedvelők is élvezhessék előnyeit.
A Jetmaxx belsejének minden négyzetcentimétere, a szívófejtől a porzsákig, sőt a levegő kiáramlásáig úgy lett kialakítva, hogy maximálisan támogassa a gyors és kimagasló porfelszedési teljesítményt. A Jetmaxx porszívóhoz tervezett, egyedülálló porzsáktartó kosár stabilan a helyén tartja a porzsákot, s ezzel folyamatos, gyors légáramlást tesz lehetővé. A kosár segít a porzsák higiénikus cseréjében is, mert a kosarat a porzsákkal együtt ki lehet emelni a készülékből, így biztosan nem szóródik ki belőle a por, amikor kiszedjük a helyéről és elvisszük a szemeteshez.
A porzsák nélküli SuperCycloneTM porszívóban különleges ciklon rendszer gondoskodik arról, hogy az extra sebességgel felszívott porszemek a megnövelt, immár extra nagyméretű portartályban landoljanak és ott is maradjanak. A ciklontartályban a centrifugális erő leválasztja a porszemcséket a levegő részecskéiről. Mivel a ciklon rendszer és a HEPA 12 szűrő alaposan megtisztítja a rajta áthaladó levegőt, a porszívóból kiáramló levegő csak minimális szennyeződést hagy távozás előtt a hátsó szűrőben, így azt ritkábban kell cserélni. Ezért a porszívó sokáig használható anélkül, hogy szűrőt kellene benne cserélni.
A rendkívül gyors és erős porfelszedés miatt a SuperCycloneTM és Jetmaxx porszívókkal a hagyományos padlófelületek mellett hatékonyan és gyorsan lehet portalanítani a vastag ágybetétet vagy a sűrű szövésű, hosszú szőrű szőnyegeket is.
A porzsák nélküli SuperCycloneTM porszívók (ZSC6920 – piros, ZSC6930 – fekete, ZSC6930 – kék) 29 990 – 39 990 forint, a porzsákos Jetmaxx (ZJM6830 – fehér, ZJM6820 – piros, ZJM6810 – fehér) modell pedig 21 990 – 32 990 forint fogyasztói áron megvásárolhatók az üzletekben.
http://www.herhoff.hu/download/electrolux/SuperCyclone_es_Jetmaxx/
Tags: Electrolux | Posted in: Porszívók, Újdonságok
Még több frissesség az Electrolux hűtőkből